**DALYKO SCENARIJUS**

# DALYKO APRAŠAS

|  |  |
| --- | --- |
| **PAVADINIMAS** | TARPDISCIPLININIAI GAMTOS MIESTE TYRINĖJIMAI |
| **DALYKO DĖSTYMO FORMA** | Mišrus |
| **PAKOPA** | Bakalauras |
| **BŪTINAS PASIRENGIMAS STUDIJOMS** | - |
| **SANTRUMPA, DALYKO ANOTACIJA** | Dalyko studijų metų išsamiai tyrinėjami kompleksiniai gamtos miesto erdvėje tyrimai, integruojant požiūrius bei paradigmas iš antropologijos, sociologijos ir gamtos mokslų. Diskutuojant apie teorinę medžiagą, atvejų analizes, lauko tyrimo rezultatus ir kritinę analizę, studentai įgis holistinį supratimą, kaip žmonės saistosi, formuoja gamtos pasaulį miesto erdvėse ir jis formuoja žmones. Studentai, bendradarbiaudami projektų metu ir atlikdami praktines užduotis gebės ieškoti ir siūlyti tvarias idėjas, skirtas miesto plėtros ir ekologinio tvarumo harmonizavimui. |
| **DALYKO TIKSLAS** | 1. Suprasti savitas socialinės antropologijos ir sociologijos perspektyvas ir metodologijas, skirtas tyrinėti miesto ir gamtos sankirtas. 2. Ištirti kaip istoriniai, kultūriniai ir ekonominiai faktoriai veikia miesto bendruomenes ir jų santykius su gamta mieste. 3. Vystyti gebėjimus kritiškai vertinti ir analizuoti urbanizacijos įtaką ekosistemoms, bioįvairovei ir ekologiniam teisingumui. 4. Gebėti tirti, kaip socialinės tapatybės – klasė, rasę, lytis – siejasi su galimybe naudotis miesto žaliosiomis erdvėmis. 5. Įgyti pagrindinius etnografinio tyrimo mieste įgūdžius, tiriant gamtos ir miesto erdvės santykius. |
| **STUDIJŲ PASIEKIMAI** | Išklausęs kursą, studentas:   1. Gebės įvardinti esmines teorines socialinės antropologijos, sociologijos prieigas, taikomas gamtos miesto erdvėje tyrimams 2. Gebės įvardinti pagrindines istorines ir kultūrines įtakas, diskutuoti faktorius, kurie veikia, kaip miesto bendruomenės supranta, saistosi, formuoja ir yra formuojami juos supančios aplinkos mieste. 3. Gebės pastebėti ir kritiškai diskutuoti socialinį - ekologinį urbanizacijos poveikė florai, faunai ir ekosistemai, apibendrinant įžvalgas iš kelių disciplinų. 4. Gebės tyrinėti socialines nelygybes miesto žaliųjų erdvių pasiekiamumo aspektu. 5. Gebės taikyti pagrindinius etnografinius metodus, tyrinėjant žmogaus ir gamtos santykius miestuose. 6. Gebės formuluoti etnografinio tyrimo atliktu pagrindu rekomendacijas miesto planavimo kontekste, bendruomenių mediacijoje, siekiant harmoningo miesto plėtros ir ekologinio išsaugojimo. 7. Gebės integruoti įžvalgas iš socialinės antropologijos, ekologijos ir sociologijos siekiant holistinio miesto iššūkių sprendimui suvokimo. |
| **STUDIJŲ IR VERTINIMO METODAI** | *Studijų metodai:*  Bendri studentų projektai, diskusijos remiantis teorine medžiaga, praktinis lauko tyrimas, atvejų analizė.  *Vertinimo metodai:*  Apklausa, raštu, praktinių, etnografinių užduočių vertinimas, diskusijos vertinimas, pristatymų vertinimas. |
| **BIBLIOGRAFIJA** | ***Socialinė antropologija, lauko tyrimas***   1. Clifford Geertz (1973). "The Interpretation of Cultures." Basic Books. 2. Robert E. Park (1952). "Human Communities: The City and Human Ecology." Free Press 3. Nigel Rapport and Joanna Overing (2007). "Social and Cultural Anthropology: The Key Concepts." Routledge.   Robert M. Emerson, Rachel I. Fretz, and Linda L. Shaw (2011). "Writing Ethnographic Fieldnotes." University of Chicago Press  ***Miesto antropologija***   1. Henri Lefebvre (1974). "The Production of Space." Blackwell Publishing. 2. David Harvey (1985). "The Urbanization of Capital." John Hopkins University Press. 3. Setha Low (2003). "Behind the Gates: Life, Security, and the Pursuit of Happiness in Fortress America." Routledge. 4. Neil Smith (2002). "New Urban Frontier: Gentrification and the Revanchist City." Routledge. 5. Mike Davis (2006). "Planet of Slums." Verso. 6. Soja, E. (1989). "Postmodern Geographies: The Reassertion of Space in Critical Social Theory." Verso. 7. Eric Klinenberg (2002). "Heat Wave: A Social Autopsy of Disaster in Chicago." University of Chicago Press. 8. Tim Ingold (2000). "The Perception of the Environment: Essays on Livelihood, Dwelling and Skill." Routledge. 9. Anna Tsing (2005). "Friction: An Ethnography of Global Connection." Princeton University Press. 10. Melissa Checker (2005). "Polluted Promises: Environmental Racism and the Search for Justice in a Southern Town." NYU Press. 11. James Holston (1998). "Spaces of Insurgent Citizenship." University of Georgia Press. 12. Michael Dove (2006). "Environmental Anthropology: A Historical Reader." Wiley-Blackwell. 13. Marianne Elisabeth Lien and Brigitte Nerlich (2004). "The Politics of Food." Berg Publishers*.* 14. *Setha Low lectura online on* how public space contributes to individual and societal flourishing <https://www.youtube.com/watch?v=BAtfqjAksgU> |

# 1 PASKAITA

|  |  |  |
| --- | --- | --- |
| **TEMA** | Įvadas į miesto antropologiją ir sociologiją | |
| **STUDIJŲ TURINYS – DETAILUS PLANAS** | Paskaitoje bus tyrinėjami pagrindinės miesto antropologijos ir sociologijos sąvokos, analizuojant, kaip šios disciplinos analizuoja miesto aplinkos dinamiką. Skaitomos ir diskutuojamos teorijos, kurios aiškina socialines, kultūrines ir erdvines urbanizacijos dimensijas, galios, identiteto ir bendruomenės sąvokas miesto gyvenime. | |
| **RAKTAŽODŽIAI** | Miesto antropologija, miesto sociologija, urbanizacija, erdviškumas, socialiniai identitetai | |
| **SIŪLOMI ĮRANKIAI** | Whiteboard smegenų krušos metu ir diagramoms, Mentimeter, Googlemaps | |
| **METODOLOGINIAI NURODYMAI** | Studentai paskaitos metu turėtų būti nuolat skatinami diskutuoti, keistis mintimis, klausti klausimus. Svarbu pateikti realiai gyvenime sutinkamus pavyzdžius, kad teoriniai svarstymai būtų geriau suprantami ir pritaikomi. Siūloma pateikti daugiau literatūros, siekiant praplėsti ir pagilinti supratimą, ypač studentams, kurie nestudijavę sociologijos ar socialinės antropologijos. | |
| **PASKAITOS VEDIMAS** | **1 ŽINGSNIS** | Paskaita pradedama atviro klausimo diskusija, svarstant „Kas ateina į galvą, kai galvojate apie miestą?“ Studentai skatinami diskutuoti ta tema, žymintis pastebėjimus Mentimeter. Diskusijos pabaigoje dėstytojas priveda sąvokas prie miestų tyrimų svarbos iš antropologijos ir sociologijos disciplinos. |
| **2 ŽINGSNIS** | Dėstytojas pristato miesto antropologijos ir sociologijos teorijas ir skaitinius: Urbanism as a way of life, The production of space, The right to the city. Siūloma praplėsti žinias skaitant Henri Lefebvre, Jane Jacobs, and Michel de Certeau. Pabrėžiama, kaip teorijose galima rasti įžvalgas apie miesto struktūras, socialinius santykius ir kultūrines praktikas. |
| **3 ŽINGSNIS** | Dėstytojas siūlo diskutuoti perskaitytas teorijas, studentams siūloma teorijų įžvalgas susieti su asmenine patirtimi arba miesto gyvenimo stebėjimu. Diskutuojama, kaip teorijos gali kelti klausimus tradiciniam miesto suvokimui ir kaip teorijos ir miesto tyrimai keitėsi. |
| **4 ŽINGSNIS** | Dėstytojas pristato atvejus apie įvairius miesto kontekstus, kelia klausimus, kaip teorijos atsispindi įvairiuose atvejuose. Siūloma kritiškai vertinti skaitomas teorijas taip pat.  Studentams pabrėžiama tarpdisciplininio priėjimo svarba miesto tyrimuose. |
| **5 ŽINGSNIS** | Dėstytojas apibendrina paskaitos diskusiją, pasiūlo papildomą medžiagą skaitymui. |

**PAPILDOMA MEDŽIAGA 1 (užduotis) Miesto refleksijos**

Studentams duodama užduotis reflektuoti pirminius įspūdžius ir įsivaizdavimus apie miesto aplinką

1. Per kelias minutes kiekvienas atskirai pasižymėkite pagrindinius miesto bruožus ir mintis. Kokie įvaizdžiai, žodžiai ir jausmai ateina į galvą?
2. Pasižymėkite jausmus ir pasiruoškite ateinančiai paskaitai.
3. Pasidalinkite įžvalgomis ir vaizdiniais, padiskutuokite apie skirtumus ir panašumus, suvokiant miesto aplinką.
4. Grupėje išskirkite pagrindines temas, kurios išryškėja miesto suvokime.
5. Atkreipkite dėmesį, kad asmeninės patirtys daro įtaką miesto gyvenimo suvokimui.

# 11 PASKAITA

|  |  |  |
| --- | --- | --- |
| **TEMA** | Miesto etnografija: tirštas aprašas | |
| **STUDIJŲ TURINYS – DETAILUS PLANAS** | Paskaitoje bus mokomasi miesto etnografijos tyrimo dalies – tiršto aprašymo. Tirštas aprašas, kurio pradininkas yra Clifford Geertz, akcentuoja smulkių kontekstinių detalių fiksavimą, kurios padeda interpretuoti stebimą elgesį. Studentai paskaitos metu susipažins su praktiniais klausimais, etnografijos ir tiršto aprašymo iššūkiais. | |
| **RAKTAŽODŽIAI** | Miesto etnografija, lauko tyrimas, tirštas aprašas, kultūrinis interpretavimas, kontekstinės detalės. | |
| **SIŪLOMI ĮRANKIAI** | Powerpoint, interneto ryšys ir kompiuteris. | |
| **METODOLOGINIAI NURODYMAI** | Studentams svarbu paskaitos metu pristatyti pavyzdžius ir jais pagrįsti lauko tyrimo metodo reikalingumą ir naudingumą. | |
| **PASKAITOS VEDIMAS** | **1 ŽINGSNIS** | Paskaita pradedama dėstytojui pristatant miesto etnografiją kaip kokybinio tyrimo metodą, ypatingai tirštą aprašymą, kurio pagalba galima užčiuopti kasdienių elgesių prasmę ir gilesnį supratimą. |
| **2 ŽINGSNIS** | Diskutuojama apie Clifford Geertz tiršto aprašymo metodą, kaip jis skiriasi nuo kitų, kuo papildo. Pažymima konteksto, interpretavimo, kultūrinio supratimo svarba vykdant šį metodą. |
| **3 ŽINGSNIS** | Dėstytojas pristato galimus atvejus ir pavyzdžius, kaip tyrimo metu taikomas toks metodas. Analizuojama, kaip tyrėjas užčiuopia ir interpretuoja kontekstines detales. |
| **4 ŽINGSNIS** | Diskutuojama apie iššūkius, kurie kyla taikant šį metodą miesto antropologijos tyrimo metu, etinius klausimus, tyrėjo išankstines nuostatas. Kalbama apie reflektyvumo svarbą. |
| **5 ŽINGSNIS** | Dėstytojas apibendrina paskaitos medžiagą, studentai dalinasi įžvalgomis ir klausimais apie metodo taikymą. Dirbama grupėmis. |

**PAPILDOMA MEDŽIAGA 1 (užduotis klasėje)**

Dėstytojas paskirsto studentus grupėmis po 4-5 studentus/

Studentų grupėms padalinamos miesto etnografinio tyrimo iškarpos, kuriose naudotas tirštas aprašymas. Kiekvienai grupei pavedama kartu išanalizuoti:

* Kontekstines detales: Pažymėti aplinkos aprašymo, bendravimo, elgesio atvejus tekste.
* Interpretaciją: atskirti ir pažymėti tyrėjo autoriaus interpretacijas, įžvalgas ir kultūrines reikšmes, kurias jis/ji atranda stebėdamas ir aprašydamas elgesį ir aplinką.
* Emocinį toną: diskutuojami emocinio tono, jei toks pastebimas, niuansai

Dėstytojo gairės:

1. Skatinti kiekvieną grupę fiksuoti įžvalgas raštu arba ekrane
2. Pabrėžti tiršto sluoksniuoto aprašo svarbą kontekste, leidžiančią atskleisti gilesnes reikšmes.
3. Priminti studentams žvelgti giliau nei paviršius ir mėginti rasti kultūrines reikšmes.

Diskusija ir prezentacijos. Kiekviena grupė pristato savo išvadas viešai, kitos grupės ir dėstytojas klausia klausimus.

# 12 PASKAITA

|  |  |  |
| --- | --- | --- |
| **TEMA** | Miesto etnografija: lauko tyrimas ir dalyvaujantis stebėjimas. | |
| **STUDIJŲ TURINYS – DETAILUS PLANAS** | Paskaitoje bus mokomasi miesto etnografijos tyrimai, metodas, dėmesį telkiant į lauko tyrimo metodą ir dalyvaujantį stebėjimą. Miesto etnografijos metu reikalingas gilus įsitraukimas į vietos bendruomenės veiklą siekiant suprasti ir atskleisti sudėtingus socialinius, kultūrinius ir erdvinius saitus. Paskaitoje diskutuojama iššūkiai, su kuriais etnografinio tyrimo metu susiduria tyrėjas bet etiniai klausimai, kurie yra ypatingai svarbūs lauko tyrimo metu. | |
| **RAKTAŽODŽIAI** | Miesto etnografija, lauko tyrimas, dalyvaujantis stebėjimas, įsitraukimas, kultūrinis supratimas. | |
| **SIŪLOMI ĮRANKIAI** | Powerpoint, interneto ryšys ir kompiuteris. | |
| **METODOLOGINIAI NURODYMAI** | Studentai paskaitos metu skatinami aktyviai dalintis patirtimi ir idėjomis, galvoti kritiškai apie metodo pritaikomumą juos dominančiose srityse miesto tyrimuose ir dalintis įžvalgomis. | |
| **PASKAITOS VEDIMAS** | **1 ŽINGSNIS** | Paskaita pradedama dėstytojui pristatant miesto etnografiją kaip kokybinio tyrimo metodą, skirtą suprasti miesto gyvenimą ir kultūra per gilų lauko tyrimą. Dalyvaujančiojo stebėjimo metodo pristatymas, leidžiantis įsitraukti ir dalyvauti bendruomenės veikloje ir ją stebėti. |
| **2 ŽINGSNIS** | Diskutuojama, kokios technikos naudojamos metodo taikyme lauko tyrimo metu, tokios kaip: gyvenimas bendruomenėje, duomenų rinkimas, fiksavimas, reflektavimas. Aptariamas balansas taro įsitraukimo ir analitiškumo. |
| **3 ŽINGSNIS** | Dėstytojas pristato kaip tyrėjas dalyvaujančio stebėjimo metu fiksuoja nematomus elgesius, kultūrines praktikas ir socialines interakcijas. . |
| **4 ŽINGSNIS** | Diskutuojama apie etinius klausimus, kurie labai svarbūs: informuotas sutikimas, anonimiškumas, kultūrinis supratimas, reflektavimas, išankstinės nuostatos, |
| **5 ŽINGSNIS** | Dėstytojas apibendrina paskaitos medžiagą, skatina atsižvelgti į aptartą medžiagą tyrimo metu. |

**PAPILDOMA MEDŽIAGA 1 (metodo instrukicija) Patarimai dalyvaujančiam stebėjimui**

Atskiras pdf. dokumentas

**DALYVAUJANTIS STEBĖJIMAS** – antropologijai būdingas metodas, kurio pagrindinis principas – sukurti kuo didesnį artimumą, užmegzti neoficialius santykius su tiriamųjų individų grupe ir taip tirti kultūrą, ją pažinti ir suprasti.

|  |
| --- |
| **Kaip įsitraukti į tiriamųjų grupę?**   * Dėl etinių principų tyrėjas negali dalyvauti “undercover”, turi atvirai supažindinti tiriamąją grupę su savo tikslais, pristatyti tyrimo esmę. * Tiriamieji privalo neprieštarauti dalyvavimui tyrime, turi žinoti, kam bus panaudota informacija, turi būti galimybė susipažinti su tyrimo išvadomis. * Tyrėjui reikia pelnyti grupės pasitikėjimą. Kaip tai padaryti?   1. Kai supažindina su tiriamąja grupe vedlys, turintis autoritetą, galintis paaiškinti tyrėjo buvimo faktą;   2. Kai tyrėjas aktyviai įsitraukia į kasdienę veiklą, mokosi tiriamųjų kalbos, žargono, papročių, kitų kultūros elementų;   3. Laiko faktorius – tiriamoji grupė turi apsiprasti su tyrėju, dėl to neužtenka kelių dienų.   Gatekeeper – tyrimo lauko vedlys – tas, kuris oficialiai arba neoficialiai gali įvesti tyrėją į lauką.   * Padeda, laiduoja tyrėjo veiksmus. * Kai kuriais atvejais be vedlio įeiti į lauką neįmanoma (psichiatrinė ligoninė, gaujos). * Rizika, kad vedlys gali įtakoti lauko tyrimą. |
| **Socialinio atstumo išlaikymas ir objektyvumas.**  Tyrėjui dažnai sudėtinga išlaikyti ribą, nes:   * Turi likti asmeniškai nesusisaistęs, gebantis objektyviai stebėti * Ir tuo pačiu pakankamai įsitraukęs, kad būtum grupės dalimi. * Gali būti rizikinga dėl pernelyg didelio įsitraukimo arba tiesiog rizikingo ‘lauko’ (gaujos, kalėjimas, kariniai konfliktai) |
| **Ką daro lauko tyrimo metu tyrėjas:**   * Stebi kasdienius įvykius natūralioje aplinkoje; * Įsitraukia į tiriamųjų aplinka, su jais susibendrauja ir asmeniškai patiria kasdienines patirtis; * Privalo naudotis ir dalyvio “insiders” perspektyvą, ir analizuoti aplinką kaip pašalietis; * Naudoja įvairius metodus ir socialinius įgūdžius lanksčiai, priklausomai nuo situacijos; * Tyrimo duomenis fiksuoja ilgais, “tirštais” thick aprašais, žemėlapiais, nuotraukomis ir pan.; * Aplinką mato holistiškai (kaip visumą, o ne atskiras dalis) ir kartu individualiai socialiniame kontekste; * Supranta tiriamuosius ir stebi aplinką empatiškai, ne vien fiksuoja plikus faktus; * Pastebi išreikštus ir nuslėptus kultūros elementus (explicit / tacit); * Stebi vykstančius procesas neprimesdamas savo nuomonės; * Neišvengiamai patiria stresą, etines dilemas, dviprasmybes. |
| **Lauko tyrimo žingsniai:**   1. Pasiruošti, skaityti mokslinę literatūrą ir nusimesti išankstinį nusistatymą. 2. Rasti tyrimo lauką ir rasti prie jo priėjimą. 3. Įeiti į tyrimo lauką ir įtvirtinti socialinius santykius su žmonėmis. 4. Priimti socialinį vaidmenį, perprasti socialinius ryšius ir sutarti su žmonėmis. (Rizika pasidaryti priešus, pasirinkus tiriamųjų ratą). 5. Klausyti, stebėti ir rinkti duomenis (pradėti analizuoti informaciją, kelti darbines hipotezes, probleminius klausimus, atlikti interviu). (Besąlygiškai tikėti ir tuo pačiu netikėti niekuo, ką sako tiriamieji). 6. Atsiskirti ir išeiti iš tiriamojo lauko. 7. Parašyti analizę. |
| **Dalyvaujančiojo stebėjimo privalumai:**   * Informacija iš pirmų lūpų. Dėl šios priežasties – tyrimo metu surinkta informacija yra laikoma autentiška. * Galimybė užfiksuoti ne tik, ką žmonės sako, bet ir daro (kartais gali skirtis). Galima užfiksuoti ir analizuoti žmonių neverbalinę kalbą, reikšmingą paslėptą elgesį, kitus kultūros elementus. * Surinktų duomenų išsamumas ir gilumas. Išsami ir gili informacija apie tiriamųjų elgesį, kultūra. * Metodo lankstumas, galimybė keisti tyrimą, jį atliekant. Tyrėjas iš anksto stebimų žmonių elgesio nevertina. Jei kiekybiniuose hipotezė keliama prieš tyrimą, tai čia hipotezės ir probleminiai klausimai ar kryptys gali kisti priklausomai nuo tyrimo lauko. |
| **Dalyvaujančiojo stebėjimo trūkumai:**   * Ne visa lauko užrašų informacija yra skelbtina, tenka pasitikėti pateikiamų duomenų pagrįstumu. * Duomenys renkami nesistemingai. Galimybė keisti tyrimo eigą gali būti privalumas, bet gali lemti paviršutinišką tyrimo suvokimą. * Didelės laiko ir finansinių išteklių sąnaudos. Metodo specifika reikalauja ilgo laiko tarpo ir negalima būti ekonomiškai priklausomam nuo tiriamųjų. * Pasitikėjimas tyrėjo subjektyvumu, intelektiniu sąžiningumu. Tyrimo sėkmė labiausiai priklauso nuo tyrėjo gebėjimo įsilieti, bendrauti, analizuoti, pastebėti, atskirti tyrėjo ir dalyvio vaidmenis, nepasiduoti spaudimui ir pan. * Tyrėjo efektas – kai tyrėjo buvimas šalia įtakoja tiriamųjų natūralų elgesį, ypač neįvertinus grupės struktūros pagal lytį, amžių ir specializaciją. |
| Obraz zawierający tekst, zrzut ekranu, linia, diagram  Opis wygenerowany automatycznie |